  Анжелика Тихонова корреспондент Туэ сӥзьыл Удмуртиын сюрс пала огдырлы ужан интыос кылдытозы. Со сярысь 2-тӥ куартолэзе журналистъёсын пумиськонын элькунысь кивалтэтлэн тӧроезлэн нырысетӥ воштӥсез Александр Свинин ивортӥз. Ми федерал юрттэт басьтӥм. <…> 1-тӥ куарусёнысен куинь толэзьлы (ужан интыос - ред.) элькунысьтымы каръёсын но ёросъёсын кылдытэмын луозы. Со сюрес лэсьтон предприятиосамы но, лэсьтӥськон удысын уже пыриськон, кытын ке гурт возёсъёсы ужасьёсты огдрлы кутомы. Сыӵе интыос кылдытон ужсётӥсьёслы понна субсидия висъялом Александр Свинин, Удмуртиысь кивалтэтлэн тӧроезлэн нырысетӥ воштӥсезОзьы ик со пусйиз, уже интыянъя центръёслэн ивортэмзыя, шорлыдын учконо ке, кык ужтэм муртлы одӥг вакансия усе. Та дыре куд-ог предприятиос – вузъёсэс кулэ каро шуыса валась компаниос – ужасьёс бичало. Кылсярысь, вуззэс меӵак басьяськислы вузасьёс но ворсаськылэм бере ужзэс азьланьтӥсь магазинъёс. Промышленной предприятиослы вылӥ квалификациен ужасьёс котьку кулэ Александр Свинин, Удмуртиысь кивалтэтлэн тӧроезлэн нырысетӥ воштӥсезАлександр Свининлэн кылъёсызъя, али ужъя рынокын 22-23 сюрс пала вакансиос усьтэмын.  Тегъёс: Мерлык Ижкар Удмуртия уж АлександрСвинин  